NETFLIX-ALKUPERÄISSARJA
Voitan sinut, kuka ikinä oletkaan.
Kuka sinä olet? Mitä minä teen?
Kaverit? Ketä me jahtaamme?
Huhuu? Kaiku? Layla? Joku?
Mitä täällä tapahtuu?
Onko tuo… Dom! Ei!
Gary? Julius? Vastatkaa!
Me olemme yhä lomalla teknologiasta.
Tiedän, mutta asia kuulosti tärkeältä.
Laitteet kiinni tarkoittaa laitteet kiinni.
Haloo? Tiedän, että te välttelette teknologian käyttöä,
mutta tämä on tärkeää.
Tämän on parasta olla tärkeää, mitä se edellinen "hätätila" ei ollut.
Jäätelön loppuminen ei ole hätätila! Paitsi jos tanssiaisseuralainen jätti.
Tony siepattiin.
Me emme ehdi selittää. Nähdään Los Angelesin ulkopuolella.
Lähetän koordinaatit.
Tuokaa sitä hätätilajäätelöä, jos sitä on jäljellä.
Pitäkää kiirettä!
Pystytkö käsittelemään Tonyn autoa? -Oikein hyvin. Katso.
Nuoriso ja heidän videopelinsä.
Minä en pelaa videopeliä,
jossa olen sukellusveneen kapteeni.
Syvennys on enemmän kuin videopeli.
Se on pikemminkin sukellusvenesimulaattori.
Siinä pitää kerätä dublonikirstuja, jotta saa avattua mustekalasyvänteet.
Mutta se on silti eri asia!
Kaikki kyytiin!
Mistä on kyse?
Me pelasimme virtuaalitodellisuuspeliä, kun homma muuttui totiseksi.
Tosi totiseksi.
Lentokone sieppasi Tonyn!
Teknologiaa.
Meidän pitää ensin selvittää, kuka haluaisi siepata Tonyn.
Minä tiedän! Mitch ei tykkää hänestä.
Totta, eikä se kenraalityyppi.
Tai se tatuoitu jätkä.
Tai nutturatyyppi. -Tai se vanha ukko!
Ketä vanhaa ukkoa tarkoitat?
Heitä on paljon, ja he kaikki vihaavat Tonya.
Valitse joku.
Mietin, pitäisikö meidän soittaa neiti Nowherelle ja Palindromille.
Muistetaan mitä Palindromi sanoo, kun hänen puheilleen menee.
"Onko tämä agentin vai Nowheren kokoinen ongelma?"
Agentin! -Nowheren!
Se, mitä sinä sanoit.
Tonyn siepannut kone muistutti meidän vakoilukonettamme.
Ehkä se on hyvä asia.
Eikö vakoilukonetta ole lähes mahdoton havaita?
On. Paitsi jos tietää, mitä etsii.
Joka kone jättää omanlaisensa jäljen,
joka perustuu ilmakehän häiriöihin, moottorin päästöihin,
roottoridynamiikkaan ja hydraulilaakerikytkinfleksoreihin.
Keksit tuon viimeisen päästäsi.
Koska Tonyn siepannut kone muistuttaa vakoilukonettamme,
voin käyttää viraston satelliitteja -
vastaavan jäljen etsimiseen.
Katsotaan löytyykö vastaavuus.
Tuossa!
Se on matkalla länteen. Lukittaudu koordinaatteihin, Julius.
Me saamme Tonyn takaisin.
Ja ratkaisemme ongelmia ihan itse!
Pidä kiinni, Dom.
Oletteko tosissanne?
Kuinka hän pärjää?
Hän on kestänyt kauemmin kuin mikään koeajo.
Neljäs takaa-ajo käynnissä.
On aika ajaa seuraava skenaario.
Me lähestymme verhottuna.
Skannaan konetta.
Pohjapiirros on varmaan sama kuin tässä.
He saattavat pitää Tonya lastiruumassa.
Voi hitsi.
Pitääkö meidän pelastaa Tony yhdeksän kilometrin korkeudessa?
Lentokorkeutemme on 11,5 kilometriä.
Mutta samapa kai tuo, jos puhut putoamisesta kuolemaan.
Joo, puhuin siitä.
Et selviäisi hengissä maahan asti, koska ilma on niin ohutta.
Voi hitsi. -Hyvä kannustuspuhe, pojat.
Hyviä uutisia.
Koneen pohjassa on luukku lastiruumaan.
Voimme mennä sisään siitä. Ei ole paha rasti.
Siirrän koneen asemiin.
No niin, kokeillaan näitä uusia vakoilupukuja.
Ilmoittakaa, kun olette valmiita.
Jihuu! -Jee!
Olemmeko me turvassa?
Luulisin.
Tony?
En tiedä, onko hän täällä.
Minusta tuntuu, että jokin muu on.
Minäkin tunnen sen. Ihan kuin joku tarkkailisi meitä.
Tämä ei ole lastiruuma vaan jättimäinen lintuhäkki.
Onko tuolla pöllöllä venäläinen karvalakki?
Tiedän, kuka vei Tonyn.
Ei, ei, ei!
Tämä on varmaan kohtalo.
Varastit jotain Sovaltani, ja nyt minä otan jotain sinulta.
Minä hoidan tämän. Osaan käsitellä outoja eläimiä.
Hys, venäläinen pikkukaveri. -Miksi hullu venäläinen haluaa Toretton?
Tony varasti koodeja häneltä, eli ehkä hän haluaa kostaa.
Hätistäkää se pois!
Tämä otus on riivattu!
Hätistäkää se pois!
Joku tulee. -Verhoutukaa.
Mikä hätänä, kultaseni?
Tiedän, sinun pitäisi nukkua.
Häiritsikö jokin sinua?
Herra Sudarikov,
lentopahoinvointi voi vaikuttaa kaikkiin, joilla on keskushermosto.
Kun aivot saavat ristiriitaisia viestejä,
keho tuottaa luonnollisen, usein epämiellyttävän reaktion.
Joidenkin mukaan niin tapahtuu, koska esi-isämme,
jotka kokivat samanlaista hämmennystä -
syötyään myrkyllisiä marjoja…
Minun ei tarvitse tietää lentopahoinvoinnin koko historiaa.
Taidatte olla oikeassa.
Voi olla toinenkin selitys sille, miksi rakas pöllönne -
on pois tolaltaan.
Ehkä koneeseen nousi joku, jonka ei pitäisi olla täällä.
Mitä? Mahdotonta.
Menetin työpaikkani, koska se mitä luulin maanjäristykseksi -
ei liittynyt mitenkään laattatektoniikkaan.
Jos täällä on tunkeutuja, näytän hänelle missä ovi on.
Ja ensimmäinen askel ovesta ulos on tosi hurja.
Tee kuinka haluat.
Tämä paikka kuhisee.
Miten Sudarikov sai käsiinsä tämän kaiken?
Hän on maailman suurin asekauppias.
Hän saa käsiinsä mitä haluaa.
Ei sillä ole väliä. Meidän pitää löytää Tony ja päästä pois.
Tule mukaani, Layla. Etsitään ylemmältä kävelysillalta.
Tutkikaa te kaksi huoneet. Mennään!
Au!
Voitteko te väistää? -Me olemme kaikki verhottuja.
Mitä sinä teet?
Pystyn ehkä etsimään Tonyn koneen turvajärjestelmän avulla.
Oho!
Palvelimille latautuu järjetön määrä dataa.
En ole koskaan nähnyt mitään tällaista.
Voitko keskittyä? Etsi Tonya.
Ai niin.
Tony ei ole täällä.
On yksi paikka, josta emme ole katsoneet.
Mihin minä menisin, jos yrittäisin vapauttaa jonkun lentokoneesta?
Hän on rahtikontissa. Ota yhteys Laylaan.
Mitä he tekevät hänelle? -En tiedä mutta hänet pitää saada ulos.
Me löysimme Tonyn.
Mutta lihaskimput pitää harhauttaa. Keksittekö jotain?
Haloo?
Tiedän että te olette täällä.
Haistan pelkonne.
Pelko on feromoni,
jota keho joskus erittää suojellakseen lajia.
Voisin puhua luonnonvalinnasta koko päivän.
Mutta nyt haluan kertoa jostain vähän monimutkaisemmasta.
Oletteko kuulleet laserkranaatista?
Mitä me teemme? -En tiedä!
Tämä on se harhautus, jota muut kaipasivat.
Oho.
Sitruunalaventelia.
Hieno homma.
Mitä me nyt teemme?
No niin, he tekivät sen.
Mitä täällä tapahtuu?
Missä minä olen? Missä Dom on?
Rauhoitu. Me autamme sinua.
Sudarikov sieppasi sinut. Me olemme yhä hänen koneessaan -
ja meidän pitää viedä sinut pois.
Hän otti tiedon hyvin vastaan.
Me löysimme Tonyn. Meidän täytyy lähteä.
Hienoa, mutta meillä on pieni ongelma.
Mitä me teemme?
Minä keksin! Voin varmaan ohittaa ohjaamon täältä.
Miksi haluat tehdä niin? -Pitäkää kiinni!
Oikeasti! Mitä sinä teet?
Mitä sinä teet, Frostee?
Ei olisi pitänyt syödä kolmatta lounasta.
Avaa ovi, Diego!
Valmistautukaa hyppäämään, kun annan merkin.
Miten niin hyppäämään?
Kontin ovi!
Valmiina hyppäämään. Kolme.
Kaksi.
Yksi!
Missä minä olen?
Kanat pakenivat häkistä.
Kot kot.
Me saimme Tonyn!
Jee! -Hyvää työtä!
Mukavaa kun palasit, Tony.
Hän ei ole täysin palannut.
Voi ei, meillä on ongelma.
Sudarikovin kone kaartaa takaisin. Hän on lukittunut sijaintiimme.
Me hoidamme tämän. Tämä on agentin kokoinen ongelma.
Häivemoodi päälle, Julius.
Häivemoodi päällä.
Missä sinä olet ollut? Ja miksi tuoksut sitruunalaventelilta?
Se on tainnutuskaasun aromi.
Luulevatko he etten löydä heitä, jos he verhoutuvat?
Tämä kone on parempi joka tavalla.
Nopeampi ja tehokkaammat aseet.
Ja mukavuuspaketti on uskomaton.
Pidä kiinni, Rusty, koska tänään -
minä lennän ja saalistan kuin pöllö.
Tämä on isompi ongelma.
Me menetimme näkymättömyysverhon, ja se kone palaa takaisin.
Menkää taisteluasemiin. Luvassa on lähitaistelu.
Onko meillä taisteluasemat?
Aseissa! -Valmiina!
Minun täytyy mennä. -Minne?
Minulla on eniten kokemusta ilmataisteluista.
Kokemukseni on videopeleistä, mutta kaikki lasketaan.
Mitä minä teen? -En tiedä. Pidä silmällä Tonya.
Olenko minä lapsenvahti?
Tee tilaa. Minä hoidan tämän.
Mistä nuo tulevat? -Sudarikov kai verhosi koneensa.
Me emme voita tätä taistelua, jos emme näe vastustajaamme.
Meidän täytyy saada näköyhteys tai me olemme mennyttä.
Autot! Voin ehkä paljastaa koneen, jos saamme houkuteltua sen taaksemme.
Se tuskin on ongelma. Sudarikov on jo kannoillamme.
Tee, mitä ikinä aiot tehdä.
Odota täällä, unikeko.
Jess!
Jee! -Sinä onnistuit, Layla.
Meillä on näköyhteys.
Pudotetaan tuo kone.
Mitä?
Kadotin hänet taas!
Pitäkää kiinni!
Ohjuksia lähestyy!
Laukaisen silpun. -En voi katsoa.
Tämä on virallisesti hullua.
Pelleily saa riittää. Laukaise erikoisase.
Meillä on laaja valikoima erikoisaseita.
Tarkoitatteko laserasetta vai…
Tarkoitan tätä!
Me menetämme korkeutta! En pysty ohjaamaan konetta.
Valmistautukaa törmäykseen!
Me putoamme!
Tekstitys: Juha Arola